Stridsvagn 122
Stridsvagn 122 (Strv 122) je naziv za švedski glavni borbeni tenk koji je zapravo verzija njemačkog tenka Leopard 2. Slično kao i njemački Leopard 2A5 koristi nove tehnologije kao što su sistemi za komandovanje, upravljanje, SUP, pojačan oklop i dugoročne borbene sposobnosti. Izvana Strv 122 se od njemačkog Leopard 2A5 razlikuje po fracuskim bacačima dimne zavjese GALIX, zatim po prostoru za pohranu i otvorima za posadu vozila. Strv 122B je opremljen modularnim AMAP kompozitnim oklopom kompanije IBD Deisenroth dajući zaštitu u radijusu od 360 stepeni protiv elektronski formiranih penetratora, protivoklopnih raketnih bacača i improvizovanih eksplozivnih naprava. Tenk je uvden u operativnu upotrebu 1997. godine.